Document ID: /fineweb-2-swissfilter-quality_10-filterrobots/filtered/02038.jsonl.gz/2603

Perquai ch’il survegliader dals pretschs Stefan Meierhans n’ha betg chattà ina soluziun cun booking.com, vegnia uss avert ina procedura. Dapi il favrer vegniva examinà cunter la plattafurma da reservaziuns.
Pratica dispitaivla
Las plattafurmas online fan als hotels directivas da pretschs per ch’els vegnian visibels sin lur plattafurmas e quests hotels na dastgan alura betg porscher chombras pli bunmartgadas sin autras plattafurmas da reservaziun. L’associaziun dals hoteliers vesa en questa pratica ina restricziun da la libertad d’interpresa.
RR novitads 14:00